Jon Juaristi - Wikipedia, entziklopedia askea.

# Jon Juaristi

### Wikipedia(e)tik

Jon Juaristi (Bilbo, 1951 - ) euskal poeta, eleberrigile, saiakeragile eta itzultzailea da.

Bilbon jaio zen, zazpikaleetan. Aitonaren liburutegian irakurri zituen bere euskarazko lehen liburu klasikoak. Filologia Erromanikoa ikasi zuen Deustuko Unibertsitatean. Gazte garaian, “Pott Banda” taldean ibili zen Bernardo Atxaga eta Joseba Sarrionandiarekin batera, besteak beste, eta ordukoak dira bere euskarazko lan bakarrak. Gabriel Arestik eragin handia utzi zuen Juaristirengan, eta idazlearen obraren zati bat aztertu eta gazteleratu zuen, beti ere alde literarioa eta errealitate soziopolitikoa uztartu nahian. Bere poesia lana oso estimatua da.

Gazte garaian ETA erakundean denbora labur batez militatu zuen eta bertatik zatiketa trotskista batekin batera irten zen. Bere erromesaldi politikoan, Espainiako Alderdi Komunistatik eta PSOEtik igaro eta gero, Alderdi Popularreko militante izaten bukatu zuen, bere hitzetan "odolean aurrerazale tanta bakar bat ere" gelditzen ez zitzaiola eta.

Miguel de Unamuno hirikidearena izan du bere beste influentzia bat, eta askotan haren antza hartu diote, batez ere euskal nazionalismoarekin, eta euskal munduarekin oro har, izan duen hartu-eman liskartsuagatik. Bere saiakera-lan askoren objektu nagusia euskal mito nazionalen iturria eta garapena izan da, eta hori izan zen bere El Linaje de Aitor doktore tesirako aukeratu zuen gaia. Jon Juaristiren iritziz, euskal nazionalismoa Espainiako azpi-nazionalismo bat besterik ez da. 1998an Espainiako Sari Nazionala irabazi zuen “El bucle melancólico” saioagatik, non gai politikoak berriz ere nagusi diren. Espainiako Biblioteka Nazionaleko eta Cervantes Institutuko zuzendaria izan da Madrilen. Familia arrazoiak zirela eta, fede judua besarkatzea erabaki zuen. Elkarrizketa batean esan zuenez [1], seme zaharrenarekin euskaraz mintzatzen jarraitzen badu ere, seme gazteenarekin hebraieraz aritzeko ohitura hartu omen du. Madrileko sinagogara joatea gustuko du eta hainbat forotan sionismoaren eta Israelgo estatuaren defentsan nabarmendu da. Bere ustez, antisionismoa, antisemitismo mota bat da.

## [aldatu] Saioak

- “Euskararen ideologiak. Etorkiak” (1976).
- “La tradición romántica. Leyendas vascas del siglo XIX” (1986).
- “El linaje de Aitor. La invención de la tradición vasca” (1987).
- “Vestigios de Babel. Para una arqueología de lso nacionalismos” (1992).
- “El chimbo expiatorio. La invención de la tradición bilbaína.1876-1939” (1994).
- “El bucle melancólico. Historias de nacionalistas vascos” (1997).
- “Sacra némesis. Nuevas historias de nacionalistas vascos” (1999).
- “Sermo humilis” (1999).
- “El bosque originario” (2000).
- “La tribu atribulada” (2002).

## [aldatu] Poemak

- “Diario del poeta recién cansado” (1985).
- “Suma de varia intención” (1987).
- “Arte de marear” (1988).
- “Los paisajes domésticos” (1992).
- “Mediodía” (1994).
- “Agradecidas señas” (1995).
- “Miradas distantes. Poemas” (1999).
- “Oesía reunida. 1985-1999” (2000).
- “Prosas (en verso)” (2002).

## [aldatu] Ikus, gainera

- Euskal Herriko idazle erdaldunak

"http://eu.wikipedia.org../../../j/o/n/Jon_Juaristi_b6a2.html"(e)tik eskuratuta

Kategoriak: Gaztelaniazko idazleak • Euskal idazleak • Bilbotarrak • 1951ko jaiotzak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Español
- English